кратки шеги за Пътуване
Навремето, един грузинец отишъл в Москва. Разгледал всички забележителности и както си му е редът - решил да посети и мавзолея на Ленин.
Оказало се, обаче, че въпросното място не работело в момента. Тогава, туристът отишъл при началника на караула и му казал:
- Другарю лейтенант, може ли да направите едно изключение? Много искам да видя нашия пролетарски вожд!
Оня му се троснал:
- Кое не ти е ясно, бе! Мавзолеят е затворен! Ела утре!
- Ама, аз утре си пътувам за Тбилиси!
- Твой проблем! Не ме занимавай с глупости!
Тогава, гостът на Москва извадил бутилка отлежал грузински коняк и го подал на военния:
- Заповядайте, другарю лейтенант! Това е за Вас, да се почерпите!
Очите на офицера светнали:
- Вижте другарю турист... Мисля, че въпросът може да се уреди. Ама, как ще Ви е по-удобно? Вие ли да влезете при Ленин или ние да Ви го изнесем отвънка?